
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
SERVICIUL STRATEGII - PROGRAME

,,In slujba oamenilor”


Nr. 6756/04.12.2017
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

Sectiunea 1 
Titlul proiectului de hotărâre
privind înființarea la nivelul Municipiului Timișoara a Consiliului Comunitar Consultativ cu atribuții în protecția și promovarea drepturilor copilului
Sectiunea a 2 - a 
Motivul emiterii proiectului de hotărâre
1. Descrierea situatiei actuale 

Administrația publică locală respectă, promovează și garantează drepturile cetățenilor și implicit drepturile copilului stabilite prin Constituție și lege, în concordanță cu prevederile legale cu privire la drepturile copilului, respectiv art. 114 din Legea nr. 272/2004 privind protecția și promovarea drepturilor copilului. 
Ordonanța nr. 86/2004 pentru modificarea și completarea Ordonanței Guvernului nr. 68/2003 privind serviciile sociale, prevede la art. 502 alin. (3): ″în realizarea obiectivelor proprii, autoritățile administrației publice locale au obligația de a implica comunitatea în identificarea, prevenirea și soluționarea la nivel local a problemelor sociale″.

Conform prevederilor art. 114 din Legea nr. 272/2004, privind protecția și promovarea drepturilor copilului, actualizată:

(1)Autoritățile administrației publice locale au obligația de a implica colectivitatea locală în procesul de identificare a nevoilor comunității si de soluționare la nivel local a problemelor sociale care privesc copiii. Direcţia de Asistenţă Socială Timişoara a făcut demersurile necesare pentru nominalizarea reprezentanţilor instituţiilor publice. În măsura în care instituţiile menţionate şi-au desemnat reprezentanţii, persoanele în cauză sunt prevăzute în anexă. 


Potrivit art. 6 lit. nn) din Legea nr. 292/2011 a asistenţei sociale: ″structurile comunitare consultative reprezintă asocierea formală sau informală a unor oameni de afaceri locali, preoţi, cadre didactice, medici, consilieri locali, poliţişti, alţi membri ai comunităţii, în vederea sprijinirii autorităţilor administraţiei publice locale şi furnizorilor de servicii sociale în soluţionarea nevoilor de servicii sociale ale comunităţii″.
2. Schimbari preconizate și rezultate așteptate: 


Pentru a veni în sprijinul autorităților locale, a serviciilor sociale și a comunității de la nivel local, în situații ce privesc copiii, se va constituii Consiliului Comunitar Consultativ cu atribuții în protecția și promovarea drepturilor copilului la nivelul municipiului Timișoara.


În baza celor prezentate și în conformitate cu prevederile menționate mai sus:
· Constituirea la nivelul municipiului Timișoara a Consiliului Comunitar Consultativ cu atribuții în protecția și promovarea drepturilor copilului.

· Aprobarea Regulamentului de Organizare și Funcționare al Consiliului Comunitar Consultativ  cu atribuții în protecția și promovarea drepturilor copilului al municipiului Timișoara prevăzut la Anexa 1;
· Aprobarea Listei cu membrii Consiliului Comunitar Consultativ cu atribuții în protecția și promovarea drepturilor copilului la nivelul municipiului Timișoara, prevăzută la Anexa 2;
3. Alte informații – Nu este cazul
4. Concluzii

              Pentru motivele expuse pe larg mai sus, propunem aprobarea proiectului de hotărâre privind înființarea la nivelul Municipiului Timișoara a Consiliului Comunitar Consultativ cu atribuții în protecția și promovarea drepturilor copilului;
      PRIMAR                                                                                                              VICEPRIMAR

NICOLAE ROBU                                                                                                     FARKAS IMRE    

